als_Latn dik_Latn sag_Latn
Në të kaluarën, kur bëhej fjalë për informacione rreth pajisjeve të ardhshme, imazhe të tyre, data e daljes në treg etj., ishte vetëm një person i cili na siguronte informacione të tilla të sigurta- @evleaks. Evan Blass, njeriu pas llogarisë së famshme në Twitter, @evleaks, vazhdimisht ka furnizuar industrinë e telefonave me publikime të imazheve të pajisjeve që nuk ishin prezantuar akoma nga kompanitë përkatëse .
Të gjithë faqet teknologjike merrnin informacione nga kjo llogari në lidhje me pajisje të ndryshme teknologjike. Por, që nga ky moment, nuk do të jetë më kështu, pasi vetë Blass ka njoftuar në llogarinë e tij në Twitter se do të mbyllë aktivitetin e tij.
Ai shkroi, “Të gjitha gjërat e mira kanë një fund. Ju falënderoj juve për këta dy vite të mrekullueshme. (Tërheqje)”. I pyetur nga The Next Web, Blass zbuloi se një nga arsyet kryesore është sepse, ndërsa ai ishte kënaqur duke shpërndarë informacione me këdo, ai humbi shumë para. Ndryshe nga faqet e tjera në internet, ku mund të futen reklama, në Twitter nuk mund të vendosen reklama. Kjo ka bërë që ai të vendosë të mbyllë këtë llogari, dhe të mendojë më shumë për të ardhmen e tij nga ana financiare.
Evan për momentin nuk ka një plan konkret se çdo të bëjë në të ardhmen, por çfarëdo që të ndodhë, ne i urojmë më të mirat. Për momentin, për gjithçka që ai ka bërë, për dhënien e një sërë informacionesh dhe publikimesh që ne kemi përfituar nga ai në këto dy vitet e fundit, ka ngelur vetëm një gjë e fundit që duhet të themi: Faleminderit, Evan.
(Herë të lexuara: 200)
als_Latn als_Latn als_Latn als_Latn als_Latn